Ogled zapuščene letalske baze Željava je popolnoma brezplačen. Sam sem Željavo obiskal okoli osemkrat krat in enkrat so me policisti vprašali, če sem svoj obisk prijavil na policijski postaji Korenica. Rekel sem, da nisem vedel, da bi se moral. Pa niso popolnoma nič komplicirali. Boste pa policijo skoraj zagotovo srečali, saj je to mejno območje med Hrvaško ter Bosno in Hercegovino. Policisti te skoraj vedno vprašajo kaj delaš tukaj, tako da te malo ocenijo ali si mogoče prišel po kakšne migrante. So pa vedno zelo prijazni in popolnoma nič žleht. Vsaj jaz imam take izkušnje.